stanford-oval/wikipedia huggingface dataset:
Troy Vance

| Troy Vance> Henkilötiedot |
| --- | --- |
Syntynyt: 2. elokuuta 1993 (ikä 31) Goshen, NY, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  196 cm
Paino:  93 kg
Seura
Seura:  Graz 99ers
Sarja:  EBEL
Pelaajaura
Pääsarjaura:  2015–
Aik. seurat:  Elmira Jackals (ECHL) Idaho Steelheads (ECHL) Missouri Mavericks (ECHL) Ässät (SML)
NHL-varaus:  135. varaus, 2011 Dallas Stars
Troy Vance (s. 2. elokuuta 1993 Goshen, New York, Yhdysvallat) on yhdysvaltalainen jääkiekkopuolustaja, joka pelaa Itävallan Erste Bank Eishockey Ligan Graz 99ersissa. Hänen aiemman seuransa, SM-liigajoukkue Porin Ässien entinen urheilujohtaja Mika Toivola on kuvaillut Vancea hyväksi all around -puolustajaksi. Hän laukoo oikealta.
Ura

Vancen oikeudet kuului QMJHL:ssä alun perin Rouyn-Noranda Huskiesille. Hän pelasi alkukauden 2010–2011 EmJHL- ja EJHL-junioriliigoja Philadelphia Revolutionissa, kunnes CHL:n siirtotakarajalla, tammikuussa 2011 Huskies kauppasi Vancen Victoriaville Tigresiin vaihdossa vuoden 2012 kahdeksannen kierroksen varausvuoroon. Hän siirtyi loppukaudeksi QMJHL:ään, jossa sekä 23 runkosarja- että yhdeksän playoff-ottelua toi tehot 1+3=4.
Dallas Stars varasi Vancen viidennellä kierroksella 135. pelaajana NHL:n varaustilaisuudessa 2011. Kaudella 2011–2012 hän teki Tigresin paidassa QMJHL:n runkosarjassa 57 ottelussa 25 tehopistettä. Heinäkuussa 2012 Stars teki kolmivuotisen tulokassopimuksen Vancen kanssa. Hän jatkoi kaudella 2012–2013 Tigresissa, joka kauppasi Vancen ja vuoden 2014 viidennen kierroksen varausvuoron Prince Edward Island Rocketiin vaihdossa Alexandre Chénier-Allardiin, Mark Trickettiin ja kolmannen kierroksen varausvuoroon. Vance jakoi kevään 2013 pudotuspeleissä Rocketin sisäisen tehotilaston voiton Yan-Pavel Laplanten kanssa lukemalla +1. Kaudeksi 2013–2014 joukkueen nimeksi vaihtui Charlottetown Islanders, jonka varakapteeniksi Vance nousi. QMJHL-kauden jälkeen, huhtikuussa 2014 hän siirtyi loppukevääksi ECHL-joukkue Elmira Jackalsin vahvuuteen.
Syksyn 2014 harjoitusleirillä Dallas Stars lähetti Vancen ensin AHL-joukkue Texas Starsiin, mutta kauden 2014–2015 kynnyksellä hänet lähetettiin sieltä edelleen ECHL-joukkue Idaho Steelheadsiin. Maaliskuussa 2015 Vance, Ludwig Karlsson ja mahdollinen kolmas pelaaja kaupattiin ECHL:ssä Missouri Mavericksin joukkueeseen vaihdossa Martin Leehen.
Kaudeksi 2015–2016 Stars vuokrasi Vancen SM-liigajoukkue Porin Ässiin. Hänen sopimuksensa sisälsi syyskuun 2015 loppuun asti ulottuvan try-outin. Vance sai kuitenkin jo kauden kynnyksellä jatkosopimuksen. Kaudeksi 2016–2017 hän siirtyi jatkamaan uraansa Itävallan Erste Bank Eishockey Ligan Graz 99ersiin.
Kim Yoo-jung

| Kim Yoo-Jung |
| --- | --- |
 Hongkongissa joulukuussa 2016
Henkilötiedot
Syntynyt: 22. syyskuuta 1999 (ikä 25) Soul, Etelä-Korea
Ammatti:  näyttelijä
Näyttelijä
Taiteilijanimet:  Kim Yu-jeong
Aktiivisena:  2003–
 Nimikirjoitus
Aiheesta muualla
IMDb
Kim Yoo-jung (hangul: 김유정; hanja: 金裕貞, s. 22. syyskuuta 1999 Soul, Etelä-Korea) on eteläkorealainen näyttelijä. Hän aloitti näyttelemisen vuonna 2003, jolloin hänestä tuli yksi tunnetuimpia lapsinäyttelijöitä Koreassa. Myöhemmin hän on ollut pääosissa televisiosarjoissa Dong Yi (2010), Moon Embracing the Sun (2012), May Queen (2012) ja Angry Mom (2015). Hän toimi myös juontajana Inkigayo-musiikkiohjelmassa marraskuusta 2014 huhtikuuhun 2016 ja näytteli ensimmäisessä pääroolissaan KBS2:n historiallisessa draamassa Love in the Moonlight (2016).
Varhainen elämä ja koulutus

Yoo-jung syntyi Soulissa. Hän on kolmesta sisaruksesta nuorin. Hänen vuonna 1996 syntynyt isosiskonsa Yeon-jung aloitti näyttelijä uran vuonna 2017.
Yoo-jung kävi Goyangin taidekorkeakoulun, josta hän valmistui tammikuussa vuonna 2018. Hän lykkäsi kansallisen korkeakouluopiskelijoiden kykytestin suorittamista vuonna 2017 ja päätti sen sijaan keskittyä näyttelijäuraansa.
Ura > 2003–2011: Alku lapsinäyttelijänä

Ensimmäisen roolinsa jälkeen 4-vuotiaana hänestä tuli nopeasti yksi kysytyimmistä lapsinäyttelijöistä Koreassa. Viidennellä luokalla ollessaan Kim oli jo esiintynyt 13 televisiodraamassa ja 15 elokuvassa.
Vuonna 2008 hän sai ensimmäisen näyttelijäpalkintonsa, "Paras lapsinäyttelijä" -palkinnon, toiminta-seikkailusarja Iljimaestä. Tätä seurasivat kiitetyt suoritukset sarjoissa Dong Yi (2010) ja Flames of Desire (2010). Grudge: The Revolt of Gumiho (2010) oli Kimin ensimmäinen suuri rooli, joka ei ollut naishenkilö lapsuuden vastine.
Ura > 2012–2014: Kasvava suosio

Kimin suosio nousi vuonna 2012, kun hän näytteli fantasiasarjassa Moon Embracing the Sun, joka toi Kimin jälleen yhteen Lee Min-hon, jonka kassa hän näytteli sarjassa Grudge: The Revolt of Gumiho, ja Iljimae-sarjan rinnakkaisnäyttelijä Yeo Jin-goonin kanssa. Moon ylitti 40 % arvostelun ja sai "kansallisdraaman" asemanselvennä. Tätä seurasi hyvin vastaan otettu May Queen (2012) ja sivurooli vuoden 2013 elokuvassa Commitment, ja draamassa Golden Rainbow (2013).
Vuonna 2014 Kimin esiintyminen teini-ikäisenä kiusaajaana Thread of Lies -sarjassa sai kriitikoiden ylistystä. Tämän jälkeen hän esitti perinteistä hautajaislaulajaa ("gok-bi") yhden jakson Drama Special antologiassa ja näytteli kauhu- ja mysteerielokuvassa Huone 731, joka on USC-elokuvaohjaaja Young-minin Kimin englanninkielinen väitöselokuvaselvennä. Tätä seurasi pääosa historiallisessa draamassa Secret Door. Kim aloitti myös Inkigayo-musiikkiohjelman juontamisen marraskuussa 2014 ja lähti ohjelmasta huhtikuussa 2016.
Ura > 2015–nykypäivä: Siirtyminen päärooleihin

Vuonna 2015 hän näytteli sarjassa Angry Mom, joka käsitteli kiusaamista ja kouluväkivaltaa. Samana vuonna hän näytteli naiseksi muuttunutta kissaa kahden kauden verkkosarjassa Love Cells, joka perustuu samannimiseen webtooniin, ja murhaajan tytärtä trillerielokuvassa Circle of Atonement.
Elokuussa 2016 Kim näytteli ensimmäisessä aikuispääosassaan Park Bo-gumin rinnalla nuorten historiallisessa draamassa Love in the Moonlight. Kotimainen ja kansainvälinen hitti Moonlight saavutti huipputason yleisön arvostelun 23,3%, ja sarjan suosiota kutsuttiin "Moonlightin sydroomaksi".  Kim voitti "Excellence Award, Actress in a Mid-length Drama" -palkinnon Moonlightin ristiinpukeutuvan sankarittaren esittämisestä 30. KBS Drama Awards -gaalassa.
Vuonna 2017 hän näytteli Cha Tae-hyunin kanssa romanttisessa komediaelokuvassa Because I Love You. Kimillä oli määrä olla ensimmäinen fanitapaamiskiertue ulkomailla. Taiwan oli kiertueen ensimmäinen pysähdyspaikka, tarkemmin ATT Show Box 4. helmikuuta 2017.
Vuonna 2018 Kim näytteli pääosaa romanttisessa komediadraamassa Clean with Passion for Now.
Vuonna 2019 Kim valittiin näyttelijäksi mysteeri ja trilleri elokuvaan nimeltä The Night of the 8th Day.
Yksityiselämä

Helmikuussa 2018 uutisoitiin, että Kimillä diagnisoitiin kilpirauhasen vajaatoiminta ja että hän pitää taukoa näyttelemisestä.
Kim heinäkuussa 2010
Love in the Moonlight -sarjan fanitapaamisessa, lokakuussa 2016
Trukki

Vastapainotrukki on yleisin käytössä oleva trukkityyppi.
Trukki on ajettava tavaroiden siirto- ja nostolaite, jonka voimanlähteenä on sähkö- tai polttomoottori. Trukkien suuri nostokyky saavutetaan hydraulisen järjestelmän avulla.
Polttoaineena polttomoottoreissa voidaan käyttää nestekaasua (LPG) tai dieseliä. Nestekaasukäyttöiset trukit voivat olla varustetut myös bensiinilaitteilla, jolloin trukkia voidaan käyttää vaihtoehtoisesti joko bensiinillä tai nestekaasulla. Sähkökäyttöisissä trukeissa akut ovat erillisistä kahden voltin kennoista koottuja suurempia kokonaisuuksia. Nämä kennot muodostavat siten akkuja, joiden jännite on 12, 24, 36, 48, 72, 80 tai 120 V. Yleisimpiä nykyään ovat 24 ja 48 voltin akut. Erillisistä kennoista on mm. se etu, että vaurioituneet kennot voidaan uusia erikseen.
Trukkia käytetään yleisesti varastoissa ja tehtaissa. Trukin koko määritellään nostokyvyn mukaan. Koko vaihtelee 500 kg:sta aina 50 000 kg:aan asti, erikoiskäytössä on vieläkin enemmän nostokykyä. 
Vastapainotrukki on yleisin käytössä oleva trukkityyppi. Lisäksi on lavansiirtovaunuja, pinontavaunuja, työntömastotrukkeja, kylkikoneita ja korkeakerääjiä. Näistä käytetään yleisnimitystä tukipyörätrukki. Malliluokitus perustuu rakenteeseen.
Eri trukkityyppejä

Vastapainotrukki soveltuu sekä ulko- että sisäkäyttöön. Sitä käytetään tehonsa ja nopeutensa vuoksi yleisimmin painavan kuorman lastaukseen ja purkuun. Käyttövoimana kaasu, diesel tai sähkö.
Lavansiirtovaunu (ammattislangissa muun muassa muuli tai pässi) on nimensä mukaan tarkoitettu trukkilavojen siirtoon. Sitä käytetään paljon esimerkiksi rekkaterminaaleissa. Lavansiirtovaunuja on olemassa sekä perässä kävellen käytettäviä että lipalta-ajettavia. Nostokorkeus on noin 20 cm.
Pinontavaunu (ammattislangissa muun muassa ”pinkkari”, tai ”pässi”) muistuttaa lavansiirtovaunua, mutta siinä on masto, jonka avulla lava voidaan nostaa hyllyyn. Näitä laitteita käytetään yleisimmin pienvarastoissa. Yleisesti nostoteho 1 000–2 000 kg ja nostokorkeudet 1–5 m.
Tukipyörätrukki on pinontavaunun tyyppinen, ohjaamolla varustettu trukki. Hyllystössä vaatii tilan tukipyörille lattiatasossa. Nostokorkeus on 2–6 m.
Työntömastotrukki (ammattislangissa usein tönäri) on tarkoitettu varasto- ja sisäkäyttöön, ja niitä käytetään yleensä vain tasaisilla pinnoilla.  Työntömastotrukit on tarkoitettu erityisesti kääntymään ja nostamaan lavoja korkealle kapeilla käytävillä trukin mastoa eteen ja taakse siirtämällä. Nostokyky on 1 000–2 500 kg ja nostokorkeus on yleensä 2–12 m.
Kylkikoneet ovat harvinaisempia. Kyseiset koneet on tarkoitettu pitkien tavaroiden kuljetukseen, esimerkkinä lautaniput ja putket. Näiden trukkien masto on koneen kyljessä ja kuljetettava tavara on trukissa pituussuuntaan. Nämä trukit ovat erikoiskoneita, joten niiden nostotehot ja -korkeudetkin ovat yleensä asiakaskohtaisia.
Keräilytrukkeja on erimallisia. Yleisimpiä ovat pitkähaarukkaiset trukit, joilla voidaan kuljettaa pitkien ”sarvien” ansiosta kahta lavaa (tai vaihtoehtoisesti esimerkiksi kolmea rullakkoa) yhtä aikaa, sekä korkeakeräilijä, jossa kuljettaja nousee hytin mukana ylös, ja voi näin kerätä suoraan varastohyllystä tavarat lavalle. Sen nostokyky on 1 000–2 000 kg ja nostokorkeus on 2–12 m.
Merkkejä on useita (ks. taulukko alla)
| Trukkimerkkejä |  |
| --- | --- |
Rocla: Yale
Atlet: Linde
Toyota Material Handling: BT (Arkistoitu – Internet Archive)
Still: Jungheinrich
CLARK: Manitou
Hubtex: Hyundai (Arkistoitu – Internet Archive)
Kalmar: UniCarriers (Arkistoitu – Internet Archive)
Hyster: Mitsubishi
Lancer Boss: Caterpillar
Komatsu: Daewoo / Doosan
OM Pimespo: SMV
Swetruck: Stöklin
Ranger: Lancer
Je-Lau: Hangcha
Aiheesta muualla

Kuvia tai muita tiedostoja aiheesta Trukit Wikimedia Commonsissa
forklift battery manufacturer (englanniksi)
Töyhtökotingat

| Töyhtökotingat |
| --- | --- |
 Punatupsukotinga (Ampelion rubrocristatus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kotingat Cotingidae
Suku::  Töyhtökotingat Ampelion  Tschudi, 1845
Katso myös
   Töyhtökotingat Wikispeciesissä   Töyhtökotingat Commonsissa 
Infobox OKNimi-testi OK: 
Töyhtökotingat (Ampelion) on kotingojen heimoon kuuluva varpuslintusuku. Töyhtökotingoihin kuuluu BirdLifen mukaan kaksi lajia.
Töyhtökotingoihin (Ampelion) kuuluvia lajeja

Punatupsukotinga (Ampelion rubrocristatus)
Rosvokotinga (Ampelion rufaxilla)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Ampelion (englanniksi)
ZipcodeZoo: Ampelion (englanniksi)
Työkansan Sanomat (1988)

| Työkansan Sanomat |
| --- | --- |

Lehtityyppi:  sanomalehti
ISSN:  ISSN 1459-0646
Perustettu:  1988
Päätoimittaja:  Rauno Lintunen
Kotikunta:  Tikkurila/Vantaa
Kotimaa:  Suomi
Sivukoko:  tabloid
Ilmestymistiheys:  14 kertaa vuodessa
Kieli:  suomi
Aiheesta muualla
TKS
Työkansan Sanomat (TKS) on vuonna 1988 ilmestymisensä aloittanut Kommunistisen Työväenpuolueen (KTP) pää-äänenkannattaja. Lehden päätoimittaja on Rauno Lintunen.
Lehti kuvailee itseään "valtakunnalliseksi tilauspohjaiseksi marxilais-leniniläiseksi työväenlehtijulkaisuksi" ja perinteiseksi työväenlehdeksi, jossa kuuluu "työttömien, opiskelijoiden, eläkeläisten, pienyrittäjien sekä muiden vähävaraisten ja sorrettujen oma ääni."
TKS:llä on avustajia Helsingissä, Uudellamaalla, Varsinais-Suomessa, Hämeessä, Keski-Suomessa, Kainuussa, Pohjois-Savossa ja Lapissa.[lähde? ]
Päätoimittajat

Juhani Eero (1988–1992)
Timo Lahdenmäki (1992–1997)
Reijo Katajaranta (1997–2002)
Marja Eronen (2002–2003)
Hannu Tuominen (2003–2015)
Rauno Lintunen (2015–)
Tönnö

Tönnö on Orimattilan kaupungin keskustaajaman eteläinen kylä. Se sijaitsee kosken lähellä ja siellä on Tönnön mylly sekä Suomen ensimmäinen teräsbetoninen Tönnön silta. Tönnössä on ollut asutusta jo kivikaudella. Tönnöstä on valittu yksi talonpoikaissäädyn valtiopäivämies, Heikki Heikinpoika, vuoden 1678 Ruotsin kuningaskunnan valtiopäiville.
Tönnön koulu on perinteikäs, vuonna 1906 toimintansa aloittanut alakoulu. Tönnön kyläjohtokunta järjestää vuosittain kesäkuun puolenvälin aikaan Tönnön siltajuhlan, joiden ohjelmaan kuuluu soittoa, tutustuminen myllyyn sekä köydenvetokilpailu.
Museovirasto on määritellyt Tönnönkosken sillan ja myllypaikan valtakunnallisesti merkittäväksi rakennetuksi kulttuuriympäristöksi.
Kiinteät muinaisjäännökset

Heinluhdan rautakautinen röykkiö
Hongistonmäen kivikautinen asuinpaikka
Karhukivi
Luumyllynkosken kivikautinen asuinpaikka
Tönnönkosken kivikautinen asuinpaikka
Kuvia

Tönnön silta.
Tönnön mylly pakkaspäivänä.
Aiheesta muualla

http://www.koti.phnet.fi/tonno/ (Arkistoitu – Internet Archive)
Orimattila
Kuntakeskuksen osat ja kylät
Luonto
| --- | --- |
Järvet, lammikot ja lähteet sekä joet: Mallusjärvi - Hanijärvi - Iso Onkijärvi - Iso Salmijärvi - Kaitajärvi - Kalliojärvi - Koukkujärvi - Kylänjärvi - Kuustjärvi - Lammi - Mustajärvi - Nikkijärvi - Onkijärvi - Ojajärvi - Pahajärvi - Pyhäjärvi – Säyhtee - Salusjärvi - Tekemäjärvi - Tihaja - Tuhkurinjärvi - Valkeajärvi - Villikkalanjärvi – Vähä Onkijärvi - Ylemmäisjärvi
Luonnonsuojelualueet: Mallusjoen vanha metsä – Mieliäissuo
Luonnonmuodostumat: 
Nähtävyydet ja tapahtumat
| --- | --- |
Museot: Artjärven kotiseutumuseo – Orimattilan kotiseutumuseo - Orimattilan taidemuseo – Pullomuseo
Rakennukset ja alueet: Orimattilan kirkko
Kiinteät muinaisjäännökset: Mallusjoen jäännökset
Patsaat ja veistokset: J. H. Erkon patsas
Tapahtumat: Orimattila Kantri
Muuta: Orimattilan nuorisoseura
Urheilu
| --- | --- |
Liikuntapaikat: Orimattilan urheilutalo - Orimattilan ampumarata
Urheiluseurat: Heinämaan Pallo (salibandy) - Orimattilan Badminton Club (sulkapallo) - Orimattilan Invalidit (vammaisliikunta) - Orimattilan Judoseura (judo) - Orimattilan Jymy (ammunta, ampumahiihto, hiihto, koripallo, kuntourheilu, lentopallo, uinti, yleisurheilu) - Orimattilan Karate (karate) - Orimattilan Latu (kuntoliikunta) - Orimattilan Moottorikerho (moottoripyöräurheilu) - Orimattilan Voimistelijat (naisvoimistelu) - Orimattilan Pedot (jalkapallo, jääkiekko) - Orimattilan Seudun Urheiluampujat (urheiluammunta) - Orimattilan Ratsastajat (ratsastus) - Orimattilan Taekwondoseura ry (taekwondo) - Orimattilan Tennis (tennis) - Orimattilan Toive (hiihto, moottoriurheilu, kuntourheilu, yleisurheilu) - Orimattilan Urheiluautoilijat (autourheilu) - Rastivarsat (suunnistus, hiihtosuunnistus, kuntourheilu) - Vartion Ratsutilayhdistys ry (ratsast
Liikenne ja logistiikka
| --- | --- |
Liikennekeskukset: Orimattilan linja-autoasema
Hollolan kautta kulkevat tiet: seututie 162 - seututie 167
Orimattilan kautta kulkevat radat: Lahden oikorata - rataosuus 252 Lahti-Loviisa satama
Sisäiset liikenneväylät: seututie 162 - seututie 167
Muuta Orimattilaan liittyvää
| --- | --- |
Kunta ja hallinto: Kunnanvaltuusto – Vaakuna
Media: Etelä-Suomen Sanomat – Orimattilan Sanomat – Seutuneloset - Radio Voima
Oppilaitokset: Erkko-lukio
Muuta Orimattilaan liittyvää: Orimattilan seurakunta – Orimattilan suojeluskunta – Hollolan rovastikunta – Päijät-Hämeen keskussairaala -
Tömäjärvi

| Tömäjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hattula
Koordinaatit:  60°59′33″N, 24°17′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Räikälänjoen valuma-alue (35.89)
Laskuoja:  Kivioja 
Järvinumero:  35.892.1.008
Mittaustietoja
Pinnankorkeus:  109,2 m  
Rantaviiva:  4,331 km  
Pinta-ala:  75,998 ha  
 fiTömäjärvi 
Tömäjärvi  on Kanta-Hämeessä Hattulassa Kivijärven kylän lähellä sijaitseva järvi.
Maantietoa

Järven pinta-ala on 76 hehtaaria ja se on 1,2 kilometriä pitkä ja 1,0 kilometriä leveä. Järvi on pyöreän muotoinen, vaikka sen etelärannalla sijaitseekin kaksi niemenkärkeä. Niemien välissä on Envallinlahti ja vasemmalla Tiiskonlahti ja oikealla Komppurinlahti. Sen rantaviivan pituus on 4,3 kilometriä ja sen rannat ovat metsämaata. Järven läheisyydessä on ollut kaksi maatilaa, mutta vapaa-ajan asuntoja on lähes 60. Niihin tulee tiet yhdystieltä 2855.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 109,2 metriä mpy. Järveen laskee pari metsäojaa sekä Mustalammin ja Hepolammin laskuojat ja Tömäjärven laskuoja Kivioja lähtee Envallinlahdesta. Kivioja laskee Alajärven Inkalanlahteen.
Historiaa

Vuoden 1855−1856 Kalmbergin kartastossa järven nimi kirjoitettiin ”Temäjärvi”. Se oli autio metsäjärvi, vaikka sen eteläpuolella sijaitsi kaksi maatilaa. Vuoden 1961 peruskartassa oli järven rannoilla jo lähes 30 vapaa-ajan asuntoa.
Tsuyoshi Ihara

Tsuyoshi Ihara vuonna 2015.
Tsuyoshi Ihara (jap. 伊原 剛志; s. 6. marraskuuta 1963) on japanilainen näyttelijä. Hänet tunnetaan kansainvälisesti varsinkin Takeichi Nishin roolista Clint Eastwoodin menestyselokuvassa Kirjeitä Iwo Jimalta (2006).
Kitakyūshūssa syntyneellä Iharalla on korealaista taustaa.
Aiheesta muualla

Tsuyoshi Ihara Internet Movie Databasessa. (englanniksi)
Ukyō Sasahara

Ukyō Sasahara vuonna 2015.
Ukyō Sasahara (jap. 笹原 右京, Sasahara Ukyō; s. 24. huhtikuuta, 1996 Numata) on japanilainen moottoriurheilija. Sasahara aloitti uransa Karting-sarjoista vuonna 2003. Hän voitti kotimaassaan Japanissa useita mestaruuksia ja voitti myöhemmin JAF All Japan Championship Junior -luokan mestaruuden vuonna 2009. Vuonna 2010 hän voitti Rotax Junior Talvisarjan, vuonna 2011 Rotax Max Euro Challenge Junior ja vuonna 2012 Rotax Max Challenge Central-Eastern Europe -luokkien mestaruudet.
Vuonna 2013 Sasahara aloitti kilpauransa Formula Renault Alps -sarjassa keräten 32 pistettä sijoittuen sarjan 13:ksi. Samana vuonna hän ajoi neljä kilpailua Eurocup Formula Renault -sarjassa vierailevana kuljettajana. Vuonna 2014 Sasahara kilpaili Formula Renault NEC -sarjassa saavuttaen yhden palkintosijan sijoittuen sarjan kuudenneksi. Samana vuonna hän ajoi Italian Formula 4 -sarjassa kolme kilpailua voittaen yhden kilpailun. Vuonna 2015 Sasahara kilpaili täyden kauden Eurocup Formula Renault -sarjassa. Hän voitti yhden kilpailun sijoittuen loppupisteissä seitsemänneksi. Samana vuonna hän jatkoi NEC -sarjassa voittaen kaksi kilpailua sijoittuen sarjan kolmanneksi.
Turul

Turul-lintu on unkarilaisen myytin mukaan madjaarit Pannoniaan johdattanut olento. Se kuvataan usein korppikotkan kaltaiseksi. Nimitys juontunee turkin kielen haukkaa tarkoittavasta sanasta.
Turul-linnun vastine turkkilaisessa mytologiassa on toğrul, ja myös Árpádin dynastian nimi keskiaikaisissa unkarilaisissa lähteissä on Turul.
Töyhtökäet

| Töyhtökäet |
| --- | --- |
 Harakkakäki (Clamator glandarius)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Suku::  Töyhtökäet Clamator  Kaup, 1829
Katso myös
   Töyhtökäet Wikispeciesissä   Töyhtökäet Commonsissa 
Infobox OKNimi-testi OK: 
Töyhtökäet (Clamator) on käkien heimoon kuuluva käkilintusuku. Töyhtökäkien sukuun kuuluu BirdLife Suomen mukaan neljä lajia.
Töyhtökäkiin kuuluvia lajeja

Harakkakäki (Clamator glandarius)
Intiantöyhtökäki (Clamator coromandus)
Jakobiinikäki (Clamator jacobinus)
Palmikkokäki (Clamator levaillantii)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Clamator (englanniksi)
Trulli

Trulli voi tarkoittaa seuraavia:
Suomen kielessä

Noita, varsinkin pääsiäisnoita
Sukunimenä

Jarno Trulli, italialainen Formula 1 -kuljettaja
Muita merkityksiä

Puglian alueella Kaakkois-Italiassa olevia kalkkikivestä ladottuja pyöreitä, kartiokattoisia rakennuksia kutsutaan trulleiksi (ital. trullo, monikossa trulli). Alberobellon kaupungissa olevat trullit ovat Unescon Maailmanperintöluettelossa.
Tsuyoshi Ogata

| Mitalit> Maa:  Japani.Miesten yleisurheilu.MM-kilpailut  | Mitalit> Maa:  Japani.Miesten yleisurheilu.MM-kilpailut  | Mitalit> Maa:  Japani.Miesten yleisurheilu.MM-kilpailut  | Maa:  Japani> Miesten yleisurheilu. |
| --- | --- | --- | --- |
|  Pronssia | Helsinki 2005 | maraton |  |
Tsuyoshi Ogata (jap. 尾方剛, s. 11. toukokuuta 1973 Japani) on japanilainen kestävyysjuoksija.
Ogata osallistui 1999 puolimaratonin MM-kisoihin Palermossa, jossa sijoittui kolmanneksikymmenenneksi ajalla 1.03.50. Pariisin MM-kisoissa 2003 hän oli maratonilla kahdestoista ajalla 2.11.16. Hän ylsi uransa tähän mennessä suurimpaan saavutukseen Helsingin MM-kisoissa 2005, kun hän voitti MM-pronssia maratonilla ajalla 2.10.39. Osakan MM-kisoissa 2007 hän sijoittui viidenneksi ja Pekingin olympialaisissa 2008 kolmanneksitoista.
Ennätykset

3 000 metrin juoksu: 8.01,86 (2004)
5 000 metrin juoksu: 13.31,46 (2003)
10 000 metrin juoksu: 28.05,76 (2004)
15 kilometrin maantiejuoksu: 43.49 (2004)
20 kilometrin maantiejuoksu: 58.53 (2004)
Puolimaraton: 1.01.50 (2002)
30 kilometrin maantiejuoksu: 1.30.01 (2002)
Maraton: 2.08.37 (2003)
Tsuyoshi Sekito

| Tsuyoshi Sekito> 関戸 剛.Henkilötiedot |
| --- | --- |
Syntynyt: 3. huhtikuuta 1963 (ikä 61) Osaka, Japani
Ammatti:  Säveltäjä, muusikko
Muusikko
Tyylilajit:  rock 
Soittimet:  Kitara
Yhtyeet:  The Black Mages The Star Onions
Levy-yhtiöt:  DigiCube Square Enix Universal Music Group Sony Music Distribution
  [ Muokkaa Wikidatassa ] [ ohje ]  
Tsuyoshi Sekito (jap. 関戸 剛, Sekito Tsuyoshi) on japanilainen videopelimusiikin säveltäjä, joka on työskennellyt Konamilla ja sen jälkeen Squarellä vuodesta 1995 lähtien. Sekito on säveltänyt musiikkia esimerkiksi Metal Gear 2: Solid Snakeen, Brave Fencer Musashiin ja Seiken densetsu 4:ään. Hän vastasi myös Final Fantasy VII: Advent Children -animaatioelokuvan musiikin sovittamisesta.
Säveltämisen ohella Sekito toimii kitaristina vuonna 2003 ensimmäisen abuminsa julkaisseessa The Black Mages -yhtyeessä, joka soittaa rock-versioita Final Fantasy -sarjan taistelumusiikista. Hän kuuluu myös Final Fantasy XI:n uudelleensovitettua musiikkia tuottavaan The Star Onionsiin.
Aiheesta muualla

Tsuyoshi Sekiton profiili Square Enixin sivustolla (Arkistoitu – Internet Archive) (japaniksi)
Tsuyoshi Sekito VGMdb-sivustolla (englanniksi)